wickkiey/tamil-wikipedia-chunked huggingface dataset:
# விக்கிப்பீடியா:ஆண்டு நிறைவுகள்/திசம்பர் 13

**திசம்பர் 13**: மால்டா - குடியரசு நாள் (1974)
- 1642 &ndash; டச்சு நாடுகாண் பயணி ஏபெல் டாஸ்மான் நியூசிலாந்தை அடைந்தார். இவரே நியூசிலாந்தை அடைந்த முதலாவது ஐரோப்பியர் ஆவார்.
- 1888 &ndash; யாழ்ப்பாணத்தில் இடம்பெற்ற சூறாவளியில் பெரும் சேதம் ஏற்பட்டது.
- 1937 &ndash; **நாங்கிங் படுகொலைகள்**: சீனாவின் நாஞ்சிங் நகரம் சப்பானிடம் வீழ்ந்ததை அடுத்து அங்கு பல்லாயிரக்கணக்கானோர் கொல்லப்பட்டும், பாலியல் வதைக்கும் உள்ளாக்கப்பட்டனர் (படம்).
- 1972 &ndash; அப்பல்லோ 17 விண்வெளி வீரர்கள் யூஜீன் செர்னன், அரிசன் சிமித் ஆகியோர் சந்திரனில் இறங்கினர். சந்திரனில் இறங்கிய கடைசி மனிதர்கள் இவர்களே.
- 1982 &ndash; தென்மேற்கு ஏமனை 6.0 அளவு நிலநடுக்கம் தாக்கியதில் 2,800 பேர் உயிரிழந்தனர், 1,500 பேர் காயமடைந்தனர்.
- 2001 &ndash; இந்திய நாடாளுமன்றக் கட்டடம் சன்சத் பவன் மீது தீவிரவாதிகள் தாக்குதல் நடத்தியதில் 12 பேர் கொல்லப்பட்டனர்.
- 2003 &ndash; ஈராக் போர்: முன்னாள் ஈராக் அரசுத் தலைவர் சதாம் உசேன் அவரது சொந்த ஊரான திக்ரித்துக்கு அருகே அமெரிக்கப் படையினரால் கைது செய்யப்பட்டார்.
**ஈழத்துப் பூராடனார்** (பி.&nbsp;1928) **நா. பார்த்தசாரதி** (இ.&nbsp;1987) **திமிலை மகாலிங்கம்** (இ.&nbsp;2010)
# விக்கிப்பீடியா:ஆண்டு நிறைவுகள்/திசம்பர் 14

**திசம்பர் 14**:
- 1884 &ndash; இலங்கையில் இடம்பெற்ற பெரும் சூறாவளி காரணமாக யாழ்ப்பாணத்தில் பெரும் உயிர்ச் சேதமும் பொருட்சேதமும் ஏற்பட்டன.
- 1900 &ndash; குவாண்டம் இயங்கியல்: மேக்ஸ் பிளாங்க் கரும்பொருள் கதிர்வீச்சு பற்றிய தனது பிளாங்கின் விதியை நிறுவினார்.
- 1903 &ndash; அமெரிக்காவின் வட கரொலைனா மாநிலத்தில் ரைட் சகோதரர்கள் தமது **ரைட் பிளையர்** (படம்) வானூர்தியை முதல் தடவையாக சோதித்தனர்.
- 1918 &ndash; ஐக்கிய இராச்சியத்தில் முதல் தடவையாக பெண்கள் நாடாளுமன்றத் தேர்தல்களில் வாக்களிக்க அனுமதிக்கப்பட்டனர்.
- 1940 &ndash; கலிபோர்னியா, பெர்க்லியில் புளுட்டோனியம் (Pu-238) முதல் தடவையாகப் பிரித்தெடுக்கப்பட்டது.
- 1962 &ndash; நாசாவின் மரைனர் 2 விண்கலம் வெள்ளிக் கோளை அண்மித்தது. இதுவே வெள்ளியை அண்மித்த முதலாவது விண்கலமாகும்.
- 1971 &ndash; வங்காளதேச விடுதலைப் போர்: கிழக்குப் பாக்கித்தானைச் சேர்ந்த 200 இற்கும் அதிகமான அறிவாளிகள் பாக்கித்தான் இராணுவத்தினரால் படுகொலை செய்யப்பட்டனர்.
**பாலூர் து. கண்ணப்பர்** (பி.&nbsp;1908) **சோமசுந்தர பாரதியார்** (இ.&nbsp;1959) **வி. என். சுந்தரம்** (இ.&nbsp;2009)
# கண்ணுக்குள் நிலவு

***கண்ணுக்குள் நிலவு*** (*Kannukkul Nilavu*) 2000 ஆம் ஆண்டு வெளிவந்த தமிழ்த் திரைப்படமாகும்.ஃபாசில் இயக்கத்தில் வெளிவந்த இத்திரைப்படத்தில் விஜய்,ஷாலினி மற்றும் பலர் நடித்திருந்தனர்.
# கண்ணுக்குள் நிலவு

## வகை

காதல்படம்
# கண்ணுக்குள் நிலவு

## கதை

விஜய் இதில் மனநோயாளியான நடித்துள்ளார். இதனால் இவர் சென்னை வருகிறார். அங்கே ஷாலினி மற்றும் அவருடைய நண்பர்களை சந்திக்கிறார். தன் காயத்திரியை கண்டிபிடித்து தருமாறு உதவி கேட்கிறார். விஜய்யின் நடவடிக்கையால் இவர் மனநோயாளி என்று ஷாலினி மற்றும் நண்பர்களுக்கு தெரிகிறது. ஷாலினி ரகுவரனிடம் விஜய்யின் நோயை குணமாக்க அழைத்து செல்கிறார் இதில் விஜய்க்கு தான் மனநோயாளி என்று தெரியாது. தன் காயத்திரியை தலைவாசல் விஜய் மற்றும் அவருடைய நண்பர்கள் தன் கொண்டார்கள் என்று சந்தேகம் கொள்கிறார் . இதனால் இவர்களை கொல்ல நினைக்கிறார். படத்தின் முடிவில் காயத்திரி உயிருடன் இருக்கிறார் என்று விஜய்க்கு புரிகிறது மற்றும் விஜய்க்கு நோய் குணம் ஆகுறார். ஷாலினி மற்றும் விஜய் இணைகிறார்கள். மற்றும் தலைவாசல் விஜய் மற்றும் அவருடைய நண்பர்கள் அப்பாவி என்று விஜய்க்கு புரிகிறது. மற்றும் தன் தவறை உணர்கிறார்.
# கண்ணுக்குள் நிலவு

## வெளியிணைப்புகள்

- சர்வதேச திரைப்பட தரவுத் தளத்தில்
# சச்சின் (திரைப்படம்)

**சச்சின்** (*Sachein*) 2005-ஆம் ஆண்டு வெளிவந்த இந்தியத் தமிழ்த் திரைப்படமாகும். ஜான் மகேந்திரன் இயக்கத்தில் வெளிவந்த இத்திரைப்படத்தில் விஜய், ஜெனிலியா, வடிவேலு, ரகுவரன் ஆகியோர் நடித்திருந்தனர். இப்படத்திற்கு இசையமைத்தவர் தேவி ஸ்ரீ பிரசாத் ஆவார். இது 2002-இல் வெளியான *நீத்தோ* தெலுங்குத் திரைப்படத்தின் மறுஆக்கம் ஆகும்.
# சச்சின் (திரைப்படம்)

## வெளியீடு

தமிழ்ப் புத்தாண்டை முன்னிட்டு 2005 ஏப்ரல் 14 அன்று வெளியான இத்திரைப்படம், இரஜினிகாந்த் நடித்த சந்திரமுகி, கமல்ஹாசன் நடித்த மும்பை எக்ஸ்பிரஸ் போன்ற திரைப்படங்களுடன் வெளிவந்தது. பின்னர் யூடியூப்பிற்காக இந்தியில் கமண்டி என்று மொழிமாற்றம் செய்யப்பட்டது.
# சச்சின் (திரைப்படம்)

## சந்தைப்படுத்துதல்

படத்தின் விளம்பரத்தில் ஈடுபட்ட ஐ. டி. சி லிமிடெட், படத்திலிருந்து விஜயின் சில படங்களைக் கொண்ட ஒரு சிறப்பு விளம்பரத்தை அறிமுகப்படுத்தியது.
# சச்சின் (திரைப்படம்)

## மறுவெளியீடு

2025 பிப்ரவரி 11 அன்று, கலைப்புலி எஸ். தாணு படம் வெளியான 20 ஆண்டுகளைக் குறிக்கும் வகையில் கோடையில் மீண்டும் வெளியிடப்படுவதாக அறிவித்தார். இப்படம் 20 ஆண்டுகள் கழித்து, அதன் அசல் வெளியீட்டிற்குப் பிறகு 2025 ஏப்ரல் 18 அன்று உலகளவில் மீண்டும் வெளியிடப்பட்டது.
# திருப்பாச்சி (திரைப்படம்)

***திருப்பாச்சி*** (*Thirupaachi*) 2005 ஆம் ஆண்டு வெளிவந்த தமிழ்த் திரைப்படமாகும். பேரரசு இயக்கத்தில் வெளிவந்த இத்திரைப்படத்தில் விஜய், த்ரிஷா மற்றும் பலர் நடித்திருந்தனர். இப்படம் 2004-ல் வெளியான கில்லி பட வசூலை முறியடித்து சாதனை படைத்தது.
# திருப்பாச்சி (திரைப்படம்)

## கதை

திருப்பாச்சிக்கு அண்மையில் உள்ள ஒரு ஒதுக்குப்புறமான ஊரில் அரிவாள் செய்யும் கொல்லனாக வாழ்ந்துவருகிறார் சிவகிரி (விஜய்). தங்கை கற்பகத்தின் (மல்லிகா) மீது பெரிதும் பாசம் பாராட்டும் சிவகிரி, அவள் இப்படி ஒரு சிற்றூரில் அன்றாடம் சிரமப்படுதலைக் கண்டு, ஒரு நகரத்திலேயே அவளை மணமுடித்துக் கொடுக்க வேண்டும் என உறுதி பூணுகின்றார். இவ்வேளையில், சாளிக்கிராமத்தை சேர்ந்த ஒருவர் கற்பகத்தை பெண்கேட்டுவந்த போது நல்ல வரன் என்று மணமுடித்தும் கொடுக்கின்றார். தங்கைவீட்டுக்கு வந்தவர், சுபா (திரிஷா கிருஷ்ணன்) உடன் காதலும் கொள்கின்றார்.  
பின்னர் தான் நகர வாழ்க்கையுடன் ஒன்றிய துன்பங்களையும் அறிந்து கொள்கிறார். சென்னையை வட, நடு, தென் என்று பிரித்து ஆட்டிப்படைக்கும் பாண்பராக் ரவி, பட்டாசு பாலு, சனியன் சகடை ஆகியோரை பற்றியும் அறிகிறார். நண்பன் கண்ணப்பன் கொல்லப்படவும், ஆடைத்தொழிற்சாலையில் வேலைகிடைத்ததாக பொய் கூறிவிட்டு, சென்னைக்கு இவர்களை அழிக்கும் நோக்குடன் செல்கிறார். தன் தங்கையின் பிள்ளை பிறக்கும் போது இந்நகரத்தில் ரவுடிகள் ஒருவரும் இருக்கக்கூடாது எனும் கொள்கையுடன் விரைந்து செயலாற்றி, அதில் எப்படி அவர் வெற்றியும் பெறுகின்றார் என்பதே கதையாகும்.
# திருப்பாச்சி (திரைப்படம்)

## துணுக்குகள்

இப்படம் முதலில் *கிரிவலம்* என்று பெயரிடப்பட்டிருந்தது. இப்படம் விஜய்யின் 40வது திரைப்படம் மற்றும் சூப்பர் குட் பிலிம்ஸ் நிறுவனத்துடனான ஐந்தாவது படம்.
# ஆதி (திரைப்படம்)

***ஆதி*** (*Aathi*) ரமணா இயக்கத்தில் எஸ். ஏ. சந்திரசேகர், சோபா சந்திரசேகர் தயாரிப்பில் 2006 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் விஜய், த்ரிஷா முக்கிய வேடத்தில் நடிக்க விவேக், பிரகாஷ்ராஜ், பி. சாய் குமார் ஆகியோர் துணை பாத்திரங்களில் நடித்துள்ளனர். இப்படத்துக்கு வித்யாசாகர் இசையமைத்துள்ளார். இப்படம் தெலுங்கு வெற்றிப் படமான *அதனொகடே* (Athanokkade) திரைப்படத்தை ஒட்டி தயாரிக்கப்பட்டதாகும்.
# ஆதி (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "தெலுங்குப் பட பிரேக்கில் அவசரமாக வந்து நடித்துக் கொடுத்துவிட்டுப் போனது மாதிரி, முக பாவங்களே இல்லாமல் ஏனோ பரிதாபமாக நிற்கிறார் த்ரிஷா" என்றும் "எண்பதுகளிலேயே பார்த்துச் சலித்துப்போன பழைய ஆக்ஷன் மசாலாவை விஜய்க்கான ஹீரோயிஸ மிக்ஸியில் போட்டு ஆட்டித் தந்திருக்கிறார் இயக்குநர்" என்று எழுதி மதிப்பெண்களை வழங்கினர்.
# கில்லி

***கில்லி*** (*Ghilli*) (தமிழாக்கம்: எதற்கும் துணிந்தவர்) 2004 ஆம் ஆண்டு வெளிவந்த தமிழ்த் திரைப்படமாகும். தரணி இயக்கத்தில் வெளிவந்த இத்திரைப்படத்தில் விஜய், த்ரிஷா, பிரகாஷ் ராஜ் மற்றும் பலர் நடித்திருந்தனர். இப்படம்
மறு வெளியீட்டில் ஹாலிவுட் படமான டைட்டானிக் வசூலை முறியடித்து இந்திய அளவில் சாதனை படைத்தது.
# கில்லி

## வகை

மசாலாப்படம் / காதல்படம்
# கில்லி

## கதை

சரவணவேலு (எ) வேலு, மாநிலளவு கபடி விளையாட்டு வீரர். இவரவது தந்தை, சிவசுப்பிரமணியம், சென்னை காவல் துணை ஆணையராக பணிபுரிபவர். மகன் கபடிமேல் கொண்ட ஆர்வம் மற்றும் கல்வியில் நாட்டம் இல்லாதிருப்பாதாலும், தந்தை-மகன் உறவு மெலிந்தேயிருந்தது. வேலுவின் தாயார் மகனின் மேல் அன்பு மிகுந்திருந்தார். தங்கை புவனா தமயனின் செயல்பாடுகளை தந்தை காதில் ஓதி சிக்கல்களை உண்டாக்குவார், இருப்பினும், அண்ணனை விட்டுக்கொடுக்கமாட்டார்.  
இவ்வாறிருக்க மறுபுறம், மதுரையில், ஈவு மற்றும் நேயமற்ற முத்துபாண்டி என்றழைக்கப்படும் கதையின் எதிர்குண நடிகர், அவ்வூரிலே வாழ்ந்து வரும் தனலட்சுமி எனும் பெண்ணின் பால் ஈர்க்கப்படுகிறார், மேலும் தன்னை மணமுடிக்கவும் கட்டாயப்படுத்துகிறார். தங்கை மீது கொண்ட அன்பால் தட்டிக்கேட்கும் இரு அண்ணகளையும் கொல்கிறார் முத்துபாண்டி. தனலட்சுமியின் தந்தை அஞ்சி, ஊர் அறியாமல் மகளை அமெரிக்காவில் வாழ்ந்து வரும் மைத்துனரது வீட்டிற்கு அனுப்ப முடிவெடுத்து, பணத்தையும் சான்றிதழ்களையும் கொடுத்து அனுப்பிவைக்கிறார்.  
தப்பிவோடும் வழியில் முத்துப்பாண்டியிடம் மாட்டிக்கொள்கிறார் தனலட்சுமி. இதனிடையே, மதுரைக்குக் கபடி ஆட வரும் வேலு, தனலட்சுமியின் துயரைக்கண்டு அவளைச் சென்னையில் தனது இல்லத்தில் அடைக்கலம் அளிக்கிறார்.  
வேலு தன் நண்பர்கள் உதவிகளுடன், கடவுச்சீட்டு, வெளிநாட்டு நுழைவுச்சான்றிதழ் மற்றும் பயணச்சீட்டு போன்றவற்றை அமெரிக்கா செல்ல ஏற்பாடுச் செய்கிறார்.  
உள்துறை அமைச்சர் இராஜபாண்டி, முத்துப்பாண்டியின் தந்தையாவார். அவர், வேலுவின் தந்தையென அறியாது துணை ஆணையர் சிவசுப்பிரமணியனிடமே, வேலுவை கொணர ஆணையிடுகிறார்.  
தன்னில்லத்திலேயே தங்கியிருந்த தனலட்சுமிக்கு, அடைக்கலம் அளித்தது தன் மகன் என்றறிய வரும் சிவசுப்பிரமணியம், அவர்களைப் பிடிக்க முற்பட, இருவரும் தப்பி, கலங்கரை விளக்கின் மேலிடையில் புகுகின்றனர்.  
வேலுவின் மேல் ஈர்ப்படையும் தனலட்சுமி அமெரிக்கா செல்ல மனமில்லாமல் போகிறார். தனலட்சுமி அமெரிக்க பயணிக்கயிருக்கும் அதே நாளில் தான் வேலு கபடியாட்டத்தின் இறுதிப்போட்டியில் பங்கேற்கும் நாளுமாகும்.  
தனலட்சுமியை வானூர்தி நிலையத்தில் விட்டு, போட்டியில் பங்கேற்கும் வேலு தன் காதலை உணர்கிறார். சற்றுநேரத்திற்கு பின் அயலகம் செல்லாது கபடியாட்ட களத்திற்கு வருகிறார் தனலட்சுமி. இருவரும் காதலை உணர்ந்து இணைகிறார்கள்.
# கில்லி

## நடிகர்கள்

விஜய் - சரவணவேலு (எ) வேலு  
த்ரிஷா - தனலட்சுமி  
பிரகாஷ் ராஜ் - முத்துப்பாண்டி  
ஆஷிஷ் வித்யார்த்தி - சிவசுப்ரமணியம், வேலுவின் தந்தை  
தனிகெள்ள பரணி - இராஜபாண்டி, முத்துப்பாண்டியின் தந்தை  
ஜானகி சபேஷ் - சரவணவேலுவின் தாய்  
குழந்தை ஜெனிபிர் - புவனா, சரவணவேலுவின் தங்கை  
தாமு - ஓட்டேரி நரி, சரவணவேலுவின் நண்பர்  
பிரம்மானந்தம் - ஐயர்  
மயில்சாமி (நடிகர்) - நாராயணன்
# கில்லி

## தயாரிப்பு

விஜய், ஒக்கடு எனும் தெலுங்குத் திரைப்படத்தின் முதன்மை நடிகராக நடிக்க விருப்பமுற்றத்தைத் தெரிவித்து, தயாரிப்பாளர் இரத்தனத்தை மறுவாக்க உரிமையை வாங்க முற்படுத்தினர். இயக்குநர் தரணி<nowiki/>யை படக்குழுவில் சேர்த்தனர். இதன்முன், இரத்தனம் மற்றும் தரணியின் இயக்கத்தில் வெளிவந்த தூள் எனும் திரைப்படம் பெரும் வெற்றி அடைந்தது. தரணியின் வழக்கமான படக்குழுவினர்களான ஒளிப்பதிவாளர் கோபிநாதும் மற்றும் இசையமைப்பாளர் வித்யாசாகரும் இணைந்தனர். ராக்கி ராஜேஷ் மற்றும் ராஜு சுந்தரம்,சண்டைக்காட்சி மற்றும் ஆடல் பயிற்சியாளர்களாக தேர்தெடுக்கப்பட்டனர். பின், திரிஷா கிருஷ்ணன் பெண் முதன்மை வேடத்திற்கு ஒப்புக்கொண்டார். மறுபுறம், பிரகாஷ் ராஜ், ஒக்கடு படத்தில் புரிந்த எதிர்குண வேடத்தைமீண்டும் இந்தப் படத்திலும் புரிய ஒப்புக்கொண்டார். தாமு மற்றும் பிரபு தேவாவின் உடன்பிறந்தவரான நாகேந்திர பிரசாதும் துணைநடிகர்களாக தேர்ந்தெடுக்கப்பட்டனர். ஆஷிஷ் வித்யார்த்தி, ஜானகி சபேஷ், குழந்தை ஜெனிபர் ஆகியோரும் தேர்ந்தெடுக்கப்பட்டனர். பின்னணிப் பாடகர், கலைமாமணி டி. கே. கலா, முத்துப்பாண்டியின் தாயாராக நடிக்க ஒப்புக்கொண்டார். களவாணி மற்றும் பசங்க போன்ற திரைப்படங்களின் முன்னணி நடிகரான விமல் இப்பபடத்தில் கபடிக்குழுவில் விளையாட்டு வீரராகவும், 'அதிகார ஒப்பு' அளிக்கப்படாத துணை இயக்குனராகவும் பணியாற்றி உள்ளார்.  
விஜய் முன் நடித்துவந்த திருமலை எனும் அதிரடி திரைப்படத்தின் படப்பிடிப்பு முடிந்தபின், இத்திரைப்படத்தின் படப்பிடிப்பு 2003யின் நடுவில் தொடங்கியது. சென்னையில், மயிலாப்பூர் மற்றும் பெசன்ட் நகர் போன்ற இடங்களில் படப்பிடிப்பு தொடங்கியது. படத்தின் அறிமுக சண்டைக்காட்சிகள் மற்றுமொரு பாடல் படப்பிடிப்புகள் விலையுயர்ந்ததாகும். கலங்கரை விளக்கம் மாதிரியும் நிறுவப்பட்டது. அதிரடி மற்றும் துரத்தும் காட்சிகள், மதுரை மீனாட்சி அம்மன் திருக்கோவில் அருகாமையில் பதிவு செய்யப்பட்டது. படத்தின் உச்சகட்ட காட்சிகள் ஆயிரம் மக்கள் சூழ்ந்த இடத்தில், பிள்ளையார் முழுநிலவு (சதுர்த்தி) நாளன்று எடுக்கப்பட்டது.
# கில்லி

## துணுக்குகள்

- தெலுங்குத் திரைப்படமான ஒக்கடு திரைப்படத்தின் மறுதயாரிப்பே இத்திரைப்படமாகும்.
இத்திரைப்படத்தின் தொலைக்காட்சி ஒலிபரப்பு உரிமை சன் தொலைக்காட்சி வாங்கியுள்ளது.
# கில்லி

## வெளியிணைப்புகள்

- சர்வதேச திரைப்பட தரவுத் தளத்தில்
# மருதநாயகம் (திரைப்படம்)

**மருதநாயகம்** 1997 ஆம் ஆண்டு தொடங்கப்பட்ட தமிழ்த் திரைப்படமாகும். நடிகர் கமல்ஹாசனின் இலட்சியத் திரைப்படமாக கருதப்பட்ட இத்திரைப்படம் பணச்சிக்கல்கள் காரணமாக தொடர்ந்து உருவாக்கப்படாத நிலையில் உள்ளது.
# மருதநாயகம் (திரைப்படம்)

## நடிகர்கள்

- கமல்ஹாசன்
- விஷ்ணுவர்தன்
- நாசர்
- சத்யராஜ்
- பசுபதி
# மருதநாயகம் (திரைப்படம்)

## தொடக்கமும் தாமதமும்

1997-ஆம் ஆண்டு கமல்ஹாசன் நடித்து, தயாரிக்க இருப்பதாக தொடங்கப்பட்ட படம் 'மருதநாயகம்'. அவரே இயக்குநர் பொறுப்பையும் ஏற்று இருந்தார். இப்படத்தின் தொடக்க விழாவில் இங்கிலாந்து ராணியான இரண்டாம் எலிசபெத் பங்கேற்றார். மிகப் பிரம்மாண்டமான முன்னோட்டக் காட்சிகள், தொடக்கவிழா என அனைவரையும் ஆச்சர்யத்தில் ஆழ்த்திய படம் 'மருதநாயகம்'.  
நிதி நெருக்கடி காரணமக 'மருதநாயகம்' படம் கைவிடப்பட்டது. அதனைத் தொடர்ந்து கமல் அளித்த பல பேட்டிகளில் 'மருதநாயகம்' பற்றிய கேள்விக்கு "அப்படத்தின் பட்ஜெட்டிற்கு எந்த ஒரு தயாரிப்பாளராவது முன்வந்தால் மீண்டும் தொடங்கப்படும்" என்று கூறியிருந்தார்.
# மருதநாயகம் (திரைப்படம்)

## இசை

இப்படத்தின் இசையை இளையராசா அமைப்பதாக திட்டமிடப்பட்டிருந்தது. 2016 மார்ச்சு 4 அன்று இரவு இணையத்தில் இப்படத்திற்காக இளையராசா உருவாக்கிய பாடல் வெளியாகியது.
# விளா

திருக்கோணமலையில் உள்ள ஒரு விளா]]
**விளா** இந்தியா, இலங்கை போன்ற இடங்களில் பெரிதாக வளர்ந்து பழங்களைத் தரும் ஒரு மரம். இம்மரத்தின் பழம் விளாம்பழம் எனப்படுகின்றது. விளாம் பழங்கள் விரும்பி உண்ணப்படும் ஒரு சத்துள்ள உணவாகும். இது *பெரோனியா எலிபன்டம்* குடும்பத்தைச் சார்ந்தது. தென்கிழக்காசியா மற்றும் ஜாவா பகுதியைத் தாயகமாகக் கொண்டது. இது கடிபகை, பித்தம், விளவு, வெள்ளி என்ற பெயர்களாலும் அழைக்கப்படுகிறது
# விளா

## விளாம்பழம்

விளாம்பழங்களில் 70 சதம் ஈரப்பதம், 7.3 சதம் புரத சத்து, 0.6 சதம் கொழுப்பு சத்து, 1.9 சதம் தாது உப்புக்கள், 100 கிராம் பழத்தில் 70 மி.கி. ரிபோபிளேவின் மற்றும் 7.2 சதம் சர்க்கரைச் சத்து ஆகியன அடங்கியுள்ளன.
# விளா

## வெவ்வேறு மொழிகளில்

- ஆங்கிலம்: Wood Apple, Elephant Apple, Monkey Fruit or Curd Fruit.
- ஒரியா: Kaintha
- கன்னடம்: Belada Hannu / Byalada Hannu
- தெலுங்கு: Vellaga Pandu
- வங்காளி: Koth Bel (কৎ বেল)
- இந்தி: Kaitha (कैथा) or Kath Bel.
- சிங்களம்: Divul.
- மராட்டி: KavaTH (कवठ).
- சமக்கிரதம்: Kapittha (कपित्थ), Dadhistha, Surabhicchada, Kapipriya, Dadhi, Puṣpapahala , Dantasātha, Phalasugandhika, Cirapākī, Karabhithū, Kanṭī, Gandhapatra, Grāhiphala, Kaṣāyāmlaphala.
# இந்திய மொழி மாற்றி (மென்பொருள்)

**இந்திய மொழி மாற்றி** தமிழ் உள்ளிட்ட இந்திய மொழிகளில் கணினியில் உள்ளீடு செய்ய உதவும் மென்பொருள் ஆகும். விஜய் லக்ஷ்மிநாரயணன் அவர்களால் உருவாக்கப்பட்டுள்ள இந்த மென்பொருளை இதற்கான இணையத்தளத்திலிருந்தோ அல்லது பதிவிறக்கம் செய்தோ பயன்படுத்திக் கொள்ளலாம்.
# இந்திய மொழி மாற்றி (மென்பொருள்)

## ஆதரவளிக்கும் மொழிகள்

இந்திய மொழி மாற்றி 3.0 தமிழ், கன்னடம், தெலுங்கு, மலையாளம், வடமொழி, ஹிந்தி, குஜராத்தி, வங்காளம், ஒரியா மற்றும் பஞ்சாபி மொழிகளை ஆதரிக்கின்றது.
# சுவிட்சர்லாந்து

## வரலாறு

சுவிட்சர்லாந்து 1848 இல் சுவிஸ் கூட்டாட்சி அரசியலமைப்பை ஏற்றுக்கொண்டதிலிருந்து தனது தற்போதைய வடிவத்தில் ஒரு மாகாணமாக விளங்குகிறது. நவீன சுவிட்சர்லாந்தின் முன்னோடிகள் 13 ஆம் நூற்றாண்டின் இறுதியிலிருந்து பாதுகாப்பான கூட்டணியை உருவாக்கியிருந்தனர். அதன் அமைப்பில் பல நூற்றாண்டுகளாக நிலைத்திருக்கின்ற பல மாகாணங்களின் ஒருங்கிணைப்பாக அது உருவாக்கப்பட்டது.
# சுவிட்சர்லாந்து

## வரலாறு

### முற்கால வரலாறு

150,000 ஆண்டுகளுக்கும் முன்பே சுவிட்சர்லாந்தில் மனிதர்கள் வாழ்ந்ததற்கான தொன்மையான தடயங்கள் இருக்கின்றன. கி.மு. 5300 ஆம் ஆண்டு வாக்கில் சுவிட்சர்லாந்தின் காக்லிங்கெனில்</ref> மிகப்பழமையான விவசாயக் குடியிருப்புகள் காணப்பட்டதாகத் தெரிகிறது.
# ஐயா (திரைப்படம்)

***ஐயா*** (*Ayya*) 2005 ஆம் ஆண்டு வெளிவந்த தமிழ்த் திரைப்படமாகும்.ஹரி இயக்கத்தில் வெளிவந்த இத்திரைப்படத்தில் சரத்குமார், நயன்தாரா மற்றும் பலரும் நடித்திருந்தனர்.  
இத்திரைப்படத்தில் நடிகர் சரத்குமார் இரட்டை வேடத்தில் நடித்திருந்தார்.
# ஐயா (திரைப்படம்)

## நடிகர்கள்

- சரத்குமார் - ஐயாத்துரை , செல்லத்துரை
- நயன்தாரா - செல்வி
- நெப்போலியன் - மாடசாமி
- பிரகாஷ் ராஜ் - கருப்பசாமி
- ரோஹினி - மாடசாமியின் மனைவி
- வடிவேல் - காரா சிங்கம்
- எஸ்.என் லக்ஷ்மி - ஐயா துரையின் மனைவி
- ராஜ் கபூர் - காவல் ஆய்வாளர்
- மதன் பாபு - பைத்தியக்காரர்
# ஐயா (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# விவாஹ்

**விவாஹ்** 2006 ஆம் ஆண்டு வெளிவந்த இந்தி மொழித் திரைப்படமாகும். சூரஜ் ஆர். பார்ஜத்யா இயக்கத்தில் வெளிவந்த இத்திரைப்படத்தில் ஷாஹித் கபூர், அம்ரிதா ராவோ மற்றும் பலர் நடித்திருந்தனர்.
# விவாஹ்

## வகை

காதல்படம் / குடும்பப்படம்
# விவாஹ்

## வெளியிணைப்புகள்

- அதிகாரப்பூர்வத் தளம்
- சர்வதேச திரைப்பட தரவுத் தளத்தில்
# சிரியா

**சிரியா** அல்லது சிரிய அரபுக் குடியரசு மத்தியகிழக்கில் அமைந்துள்ள ஒரு நாடாகும். இது மேற்கில் லெபனானையும், தென்மேற்கில் இசுரேலையும், யோர்தானையும், கிழக்கில் ஈராக்கையும், வடக்கே துருக்கியையும் எல்லையாகக் கொண்டுள்ளது. நவீன சிரியா 1936 இல் பிரான்சிடமிருந்து மக்கள் ஆணை மூலம் விடுதலைப் பெற்றது. ஆனாலும், அதன் இருப்பை பொ.ஊ.மு. நான்காம் நூற்றாண்டுக்கு முன்பு வரை காணலாம். இதன் தலைநகர் தமஸ்கஸ் உலகின் பழைய நகரங்களில் ஒன்றாகும்.  
சிரியாவின் மக்கள் தொகையில் பெரும்பான்மையினர் அரபு மொழி பேசும் சுன்னி முஸ்லிம்களாவர், மேலும் 16% ஏனைய முஸ்லிம் குழுக்களையும், 10% கிறிஸ்தவர்களையும் கொண்டுள்ளது. 1963 இலிருந்து பாசாட் கட்சி நாட்டை ஆண்டு வருகின்றது. 1970 முதல் நாட்டின் தலைவர் அசாத் குடும்பத்தைச் சேர்ந்தவராகக் காணப்படுகிறார்.  
வரலாற்றில் சிரியா இன்றைய லெபனான், இசுரேல், பாலஸ்தீனம் போன்றவற்றையும் யோர்தானின் பகுதிகளையும் சிரியாவின் வடகிழக்கு மாநிலமான அல்-ஜசீரா பகுதியை நவீன சிரியாவின் ஏனையப் பகுதிகளையும் கொண்டதாகக் கருதப்பட்டது. இதன்படி பாரிய சிரியா எனவும் இது அழைக்கப்பட்டது. 1967 இல் இசுரேலுடன் ஏற்பட்ட போரின் பின்னர் இசுரேல் சர்ச்சைக்குரிய கோகான் மேடுகளை கைப்பற்றி தன் வசமாக்கி கொண்டதன் பின்னர் துருக்கியுடன் அடேய் மாநிலம் தொடர்பான சர்ச்சை இப்போது முக்கியத்துவம் குன்றியுள்ளது.  
சிரியா ஐ.நா சபை மற்றும் அணிசேரா நாடுகள் அமைப்பிலும் அங்கத்துவம் வகிக்கின்றது. தற்போதைய சிரியாவின் அரபுலீக் அமைப்பின் அங்கத்துவம் மற்றும் இசுலாமிய கூட்டுறவு அமையத்தின் அங்கத்துவம் என்பன தற்காலிகமாகத் தடை செய்யப்பட்டுள்ளது. 2011இல் சிரியாவின் அசாத் மற்றும் அவரது பாத் அரசுக்கு எதிரான போராட்டங்கள், அரபு வசந்தத்தின் ஓர் அங்கமாக தலை துாக்கியது. இது சிரிய உள்நாட்டு யுத்தத்துக்கு வழிகோலியது. உலகில் அமைதியற்ற நாடுகளில் ஒன்றாகச் சிரியா மாறி வருகின்றது.
# சிரியா

## வரலாறு

### பண்டைய அண்மைய கிழக்குப்பகுதி

ஏறத்தாழ பொ.ஊ.மு. 10,000 ஆண்டுகளுக்கு முன்பிலிருந்தே, நியோலிதிக் கலாசாரத்தின் நிலையமாக சிரியா விளங்கியது. அங்கே உலகின் முதல் கால்நடை வளர்ப்பு, விவசாயச் செய்கை என்பன மேற்கொள்ளப்பட்டது. நியோலிதிக் காலப்பகுதியில், முரீபத் பண்பாட்டின் செவ்வக வடிவிலான வீடுகள் அமைக்கப்பட்டிருந்தன.
# சிரியா

## வரலாறு

### மத்திய காலம்

#### முகம்மது நபியின் காலப்பகுதி

முகம்மது நபியவர்களுக்கும், சிரியாவின் மக்கள் மற்றும் கோத்திரங்களுக்கும் இடையிலான முதலாவது தொடர்பு ஜுலை, 626இல் துாமதுல் ஜன்தல் படையெடுப்புடன் ஆரம்பித்தது. சிரயாவின் சில கோத்திரத்தினர் வழிப்பறிக் கொள்ளையில் ஈடுபட்டதுடன், மதீனா நகரை தாக்குவதற்கு திட்டமிட்டு இருந்தனர் என்ற செய்தி ஒற்றர்களின் மூலம் கிடைக்கப்பெற்றதும் சிரியாவின் துமா பகுதியின் மீது படையெடுப்பை மேற்கொள்ளுமாறு முகம்மது நபியவர்கள் பணித்தார்கள்.
# சிரியா

## வரலாறு

### மத்திய காலம்

#### இசுலாமிய சிரியா (அல்-சாம்)

பொ.ஊ. 640இல் அரபு ராசிதுான் இராணுவத்தின் தளபதி காலித் இப்னு வலீத்தினால் சிரியா கைப்பற்றப்பட்டது. பொ.ஊ. 7ஆம் நுாற்றண்டின் மத்திய பகுதியில் உமையா வம்சத்தினால் சிரியா பேரரசு ஆட்சி செய்யப்பட்டது.பேரரசின் தலைநகராக சிரியாவின் டமஸ்கஸ் நகரம் மாற்றப்பட்டது.பின்வந்த உமையா ஆட்சியாளர்களிர் காலத்தில் நாடு வீழ்ச்சியடைந்தது.முக்கியமாக தாத்தாரியர்களின் தாக்குதல்கள் நாட்டை வீழ்ச்சியடையச் செய்ததுடன், ஊழல் அதிகரித்ததுடன் நாட்டில் பல இடங்களில் புரட்சிகள் வெடித்தன.750இல் உமைய வம்சத்தின் ஆட்சி முடிவுக்கு கொண்டுவரப்பட்டதுடன், அப்பாசிய வம்சத்தினர் ஆட்சியை பொறுப்பெடுத்ததுடன் தலைநகர் பக்தாத்துக்கு மாற்றப்பட்டது.
# சிரியா

## உள்நாட்டு போர்

2011ஆம் ஆண்டு இந்நாட்டின் அதிபர் ஆசாதுக்கு எதிராக நடந்துவரும் உள்நாடு போர் இன்றுவரை நடந்து வருகிறது. இதன் காரணமாக அந்த நாட்டின் தலைநகர் தவிர்த்து மற்ற இடங்களில் இருள் சூழ்ந்தே காணப்படுகிறது. இதன் காரணமாக உள்கட்டமைப்புகள் 97 சதவீதம் அழிந்து போய்விட்டன.
# கிறித்துமசு மகிழ்ச்சிப் பாடல்

நாட்டின் கெரொல் இசைக்குழு 2005]]
**தொகுப்பு கிறித்துமசு மகிழ்ச்சிப் பாடல்** என்பது கிறிஸ்து பிறப்பு விழாவை அல்லது குளிர் காலத்தை மையக்கருவாகக் கொண்ட பாடல்/தேவார வகையாகும். இவ்வகைப் பாடல்கள் பொதுவாக கிறிஸ்துமஸ் விழாவுக்கு முன்னதாக பாடப்படுவது வழக்கம். இவ்வகை இசை கிபி 13வது நூற்றாண்டில் துவங்கினாலும் மிக அண்மைய காலமாகவே கிறிஸ்தவ ஆலயங்களில் இடம்பெறவும் கிறிஸ்துமஸ் விழாவுடன் தொடர்புபடவும் தொடங்கியது. பாரம்பரிய கெரொல் இசைகள் மத்திய கால ஐரோப்பிய இசை வடிவத்தைக் கொண்டிருப்பதால் மற்ற இசை வகைகளில் இருந்து வேறுபடுத்துவது இலகுவாகும். இது சாதாரணமாக ஒரு தலைமைப் பாடகருக்கு கீழான குழுப்பாடகர்களால் இசைக்கப்படும். கிறித்தவச் சீர்திருத்த இயக்கத்திற்குப் பின்னர் கெரொல் இசையின் புகழ் குன்றினாலும் 19 ஆம் நூற்றாண்டில் அதன் முக்கியத்துவம் அதிகரித்தது.
# எஸ். எம். பாரூக்

**பண்ணாமத்துக் கவிராயர்** எனப்படும் **எஸ். எம். பாரூக்** (சய்யத் முகமத் ஃபாரூக், சனவரி 1, 1940 - மே 6, 2019) இலங்கை கவிஞரும், சிறுகதையாளரும், மொழிபெயர்ப்பாளரும் ஆவார்.  
இலங்கையின் மலையகத்தில் மாத்தளையில் பிறந்த இவர் 1960 ஆம் ஆண்டு முதல் ஈழத்துக் கலை இலக்கியத் துறையில் தனது பங்களிப்புகளை வழங்கி வருகிறார். ஒரு பயிற்றப்பட்ட ஆங்கில ஆசிரியராக இலங்கையின் பல பாடாசாலையில் பணிபுரிந்தவர்.  
மறைந்த இலங்கையின் எழுத்தாளர் ஏ. ஏ. லத்தீப் நடாத்திய *இன்ஸான்* பத்திரிகையில் ஈராண்டு பணி புரிந்த இவரின் கவிதைகள், சிறுகதைகள், மொழிபெயர்ப்புக்கள் தாரகை, மலர், பாவை, அக்னி, அலை போன்ற சஞ்சிகைகளிலும், இன்ஸான், செய்தி, தினகரன், வீரகேசரி, திசை, அஷ்ஷூரா போன்ற பத்திரிகைகளிலும் வெளிவந்துள்ளன.  
இவரது ஆங்கிலம் மீதான புலமை காரணமாக அல்லாமா இக்பால், நஸ்ரூல் இஸ்லாம், பைஸ் அகமத் பைஸ் போன்ற முக்கியமான கவிஞர்களினதும், பாலத்தீனக் கவிதைகள் எனப் பல முக்கிய கவிஞர்களினதும், இயக்கங்களினதும் கவிதைகளை தனது மொழிபெயர்ப்பு மூலம் தமிழுக்கு தந்தவர். அக்னி இதழில் வெளிவந்த *தாஜ்மஹால்* (நவம்பர் 5, 1975) எனும் கவிதையும், அலை சஞ்சிகையில் வெளிவந்த *மெயில் பஸ் தம்பதி* எனும் சிறுகதையும் இவரது படைப்பாற்றலுக்கான சான்றுகள்.
# எஸ். எம். பாரூக்

## இவரது நூல்கள்

- *காற்றின் மௌனம்* ( மொழியாக்கக் கவிதைகள், 1996, மலையக வெளியீட்டகம்)
- *ஷரந்தீபிலிருந்து மஹ்மூத் ஸலி அல் பரூதி* (2002)
- *Genesis* (மாத்தளை மலரன்பனின் 14 சிறுகதைகளின் மொழிபெயர்ப்பு, கொடகே நிறுவனம், 2014)
# எஸ். எம். பாரூக்

## விருதுகள்

- கொடகே வாழ்நாள் விருது, 2016
# கிறித்துமசு மரம்

**கிறிஸ்துமஸ் மரம்** கிறிஸ்துமஸ் திருநாள் கொண்டாட்டத்தில் முக்கியப் பங்கு வகிக்கின்றது. பொதுவாக பசுமை மாறா ஊசியிலை கூம்பு மரங்கள் வீட்டுகுள்ளேயோ வெளியேயோ நிறுத்தப்பட்டு கிறிஸ்துமஸ் விளக்குகளாலும் ஏனைய கிறிஸ்துமஸ் அழகூட்டப் பொருட்களாலும் அழகூட்டப்படுவது வழக்கமாகும். கிறிஸ்துமஸ் திருநாளுக்கு முந்தய நாட்களில் இம்மரம் ஒளிவிளக்குகளால் அலங்கரிக்கப்பட்டு கிறித்தவர்களின் வீடுகளில் வைத்திருப்பதைக் காணலாம். மரத்தின் உச்சியில் ஒரு முக்கோண அல்லது நட்சத்திர வடிவம் ஒன்றைக் காணலாம்.
# கிறித்துமசு மரம்

## வணிகம்

1. சுமார் மூன்று கோடியே முப்பது இலட்சம் கிறிஸ்மஸ் மரங்கள் வட அமெரிக்காவில் வருடந்தோறும் விற்கப்படுகின்றன. மூன்று இலட்சத்து முப்பதாயிரம் மரங்கள் இணையம் வழி விற்கப்படுகின்றன. கிறிஸ்மஸ் மர வளர்ப்பில் ஓரகன், வட கொரோலினா, பென்சில்வேனியா, மிச்சிகன், வாஷிங்டன் மற்றும் விஸ்கான்சின் போன்ற மாநிலங்கள் முன்னணி மாநிலங்களாக உள்ளன.  
அமெரிக்காவின் எல்லா மாநிலங்களிலும், கனடாவிலும் கிறிஸ்மஸ் மரங்கள் வளர்க்கப்படுகின்றன. சுமார் ஒரு இலட்சம் பணியாளர்கள் கிறிஸ்மஸ் மரம் வளர்ப்பு தொழிலில் ஈடுபடுகின்றனர். பல வகையான கிறிஸ்மஸ் மரங்கள் வளர்க்கப்படுகின்றன. சுமார் பன்னிரண்டாயிரம் இடங்களில் நமக்குத் தேவையான மரத்தைத் தேர்வு செய்து வெட்டிச் செல்ல அனுமதிக்கப்படுகிறது.
# கிறித்துமசு மரம்

## செயற்கை மரம்

- செயற்கை மரங்களுக்கான தயாரிப்பில் கொரியா, தைவான் மற்றும் ஹாங்காங் போன்ற நாடுகள் முன்னணியில் நிற்கின்றன. செயற்கை மரங்கள் சுற்றுப்புறச் சூழலைக் கெடுக்கும் தன்மை உடையவையாதலால் அதைப் பயன்படுத்தக் கூடாது என்று பல அமைப்புகள் கண்டனம் தெரிவிக்கின்றன.
- கிறித்துமசு மரத்தைக் குறிவைத்தே கிறிஸ்மஸ் விழாக்காலத்தில் வியாபாரமும் மும்முரமாக நடக்கிறது. மரத்தை அலங்கரிப்பதற்காக என்றே தயாரிக்கப்படும் சிறப்பு மின் விளக்குகளும், மரத்தின் உச்சியில் வைக்கப்படும் நட்சத்திரமும், மரத்தில் தொங்கவிடப்படும் பொருட்களும், மரத்தைச் சுற்ற விதவிதமான வண்ணக் காகிதங்களும் என கிறிஸ்மஸ் மரம் ஒரு மிகப்பெரிய வியாபாரத் தளத்தையும் தன்னுள் கொண்டிருக்கிறது.
# கிறித்துமசு மரம்

## நவீன யுகத்தில் கிறித்துமசு மரம்

கிறித்துமசு மரம் தற்போதைய நவீன யுகத்தில், மின்விளக்குகளின் வர்ண சாலத்தோடும், விலையுயர்ந்த அலங்காரப் பொருட்களோடும் காட்சியளிக்கிறது. அர்த்தத்தோடு கொண்டாடப்பட்டு வந்த பசுமை விழா, பின் ஒரு அடையாளத்துக்காக என உருமாறி, தற்போது அந்தசுத்தின் சின்னங்களாகிவிட்டன.
# அன்ரன் பாலசிங்கம்

**அன்ரன் பாலசிங்கம்** (**அன்டன் பாலசிங்கம்**, *Anton Balasingham*; 4 மார்ச் 1938 – 14 திசம்பர் 2006) விடுதலைப் புலிகளின் தத்துவாசிரியராக அறியப்பட்டவர். இவர் இங்கிலாந்து குடியுரிமைக் கொண்டிருந்த இலங்கைத் தமிழராவார். இலங்கை அரசுடன் நடத்தப்பட்ட பெரும்பாலான பேச்சுவார்த்தைகளில் ஆரம்பம் முதல் பெப்ரவரி 22-23 இல் செனிவாவில் நடைபெற்ற, செனிவா முதல் சுற்றுப் பேச்சுவார்த்தை வரை விடுதலைப் புலிகளின் குழுவுக்கு தலைமை தாங்கி வந்தார். இங்கிலாந்தின் இலண்டன் சௌத் பேன்ங்க் பல்கலைக்கழகத்தில் கலாநிதிப் பட்டம் பெற்ற இவருக்கு வேறு பல கல்வி நிலையங்களும் மதிப்புறுப் பட்டங்களை அளித்துள்ளன.
# அன்ரன் பாலசிங்கம்

## வாழ்க்கை வரலாறு

### ஆரம்ப வாழ்க்கை

ஆரம்பகாலத்தில் இலங்கையின் வீரகேசரியின் பத்திரிகையாளராக பணியாற்றிய பாலசிங்கம் பின்னர் கொழும்பின் பிரித்தானிய தூதரகத்தில் மொழிபெயர்ப்பாளராக கடமையாற்றினார். இங்கு பிரித்தானிய தூதரகத்தில் 10 ஆண்டுகள் கடமையாற்றியதனால் இங்கிலாந்து குடியுரிமை பெற்றார்.
# அன்ரன் பாலசிங்கம்

## வாழ்க்கை வரலாறு

### மணவாழ்க்கை

முதல் மனைவி இறந்த பின் ஆத்திரேலியரான அடேல் ஆனை இலண்டனில் காதல் திருமணம் செய்துகொண்டார்.
# அன்ரன் பாலசிங்கம்

## வாழ்க்கை வரலாறு

### விடுதலைப்புலிகளுடன் தொடர்பு

1970களில் பாலசிங்கம் இங்கிலாந்தில் இருந்து எழுதிய கெரில்லாப் போர் முறை குறித்த நூலை வாசித்த புலிகள் இயக்கத் தலைவர் பிரபாகரன் பாலசிங்கத்துடன் தொடர்பு கொண்டதன் மூலம் பாலசிங்கத்துக்கு புலிகள் அமைப்புடன் தொடர்புகள் ஏற்பட்டது. பின்னர் பாலசிங்கம் இந்தியாவில் பயிற்சியில் ஈடுபட்டிருந்த தமிழ்ப் போராளிகளுக்கு அரசியல் வகுப்புகளை நடத்தும் போது பிரபாகரனுடனான தொடர்பு மேலும் வளர்ந்தது. 1983, கறுப்பு யூலைக்குப் பிறகு இங்கிலாந்தில் இருந்து வெளியேறிய பாலசிங்கம் தம்பதியினர் இந்தியாவுக்கு குடிபெயர்ந்தனர்.  
1985, திம்பு பேச்சுவார்த்தையில் பேச்சுவார்த்தைக் குழுவுக்கு ஆலோசகராக செயலாற்றிய பாலசிங்கத்தின் நிலை காலப்போக்கில் புலிகள் இயக்கத்தில் பாலசிங்கத்தின் நிலை உயர்ந்து புலிகளின் தலைமை பேச்சுவார்த்தையாளராகவும் அரசியல் ஆலோசகராகவும் உயர்ந்த அதேவேளை பிரபாகரனின் நெருங்கிய நண்பராகவும் மாறினார்.  
ஏப்ரல் 2002 இல் இலங்கை அரசுக்கும் விடுதலைப்புலிகளுக்கும் இடையில் புரிந்துணர்வு ஒப்பந்தம் கைச்சாத்திடும் முன்னர் வேலுப்பிள்ளை பிரபாகரனுடன் அத்திபூத்தாற் போல் எப்போதாவது ஒரு சில தடவையே நடைபெறும் பத்திரிகையாளர் மகாநாட்டில் கலந்து கொண்டு மொழிபெயர்ப்பு உதவிகளையும் செய்தார்.
# அன்ரன் பாலசிங்கம்

## அன்ரன் பாலசிங்கத்தின் மிதவாத போக்கு

அன்ரன் பாலசிங்கம் முதலில் மார்க்சியவாதியாக இருந்தவர். பின்னர் அதிலிருந்து தன்னை விலக்கி, ஈழத் தமிழ்த் தேசியத்தை வரையறை செய்பவர்களில் ஒருவரானார். தமிழீழ விடுதலைப் புலிகளில் கற்றறிவு, அனுபவ அறிவு, ஆங்கில மொழி அறிவு, மிதவாதத் தன்மை, வெளிஉலக பார்வைத் தொடர்பு, நகைச்சுவை உணர்வு ஆகியவற்றைக் கொண்ட ஒரு மிக முக்கிய தலைவராக விளங்கினார். முற்போக்கான, மேற்குலகைப் புரிந்த ஆளுமையாக இவரின் முக்கியத்துவத்தை பற்றிய பிபிசி ஆய்வாளர்கள் தமது ஆய்வில் சுட்டிக் காட்டியுள்ளனர்.. இறுதி வரைக்கும் ஆயுதங்களை பயன்படுத்தாத தமிழீழப் போராளியாக தமிழீழ விடுதலைப் புலிகளுக்குள் இருந்து செயலாற்றியதும் இவரின் மிதவாத போக்குக்கு இன்னுமோர் எடுத்துக்காட்டு ஆகும்.  
இலங்கையின் நாளேடு ஒன்றின் கருத்துப்படி, விடுதலைப் புலிகளை பேச்சுக்கு கொண்டு வருவதில் முக்கிய பங்காற்றி வந்ததோடு 2002இல் கைச்சாத்திடப்பட்ட புரிந்துணர்வு ஒப்பந்தத்துக்கு பாலசிங்கம் உழைப்பு முக்கியமானதாகும். புலிகள் இயக்கத்தில் உள்ள தீவிரவாத கருத்துள்ள தலைவர்களிடமிருந்து புலிகளை மீட்டு அரசியல் தீர்வுகளுக்கு இட்டுச் செல்ல முனைந்த முக்கிய தலைவராவார்
# அன்ரன் பாலசிங்கம்

## இறப்பு

அன்ரன் பாலசிங்கம் 2006 திசம்பர் 14 அன்று தனது 68 ஆவது வயதில் இலண்டனில் காலமானார். 2000 ஆம் ஆண்டு நீண்ட காலமாக இருந்த நீரிழிவு நோய் காரணமாக இவரது இரண்டு சிறுநீரகங்களும் செயலிழந்துப் போனதால் சிறுநீரக மாற்று சிகிச்சை செய்யப்பட்டது. இதன் பிறகு அவருக்கு கொடுக்கப்பட்ட சக்திவாய்ந்த மருந்துகளின் பக்க விளைவாக, 2006 நவம்பர் மாதம் வயிறு, ஈரல், சுவாசப்பை, எலும்பு மச்சைகள் போன்ற உடலின் முக்கிய அவயவங்கள் எங்கும் புற்று நோய் பரவியுள்ளதை இங்கிலாந்தில் மருத்துவர்கள் உறுதி செய்தனர்..  
அன்ரன் பாலசிங்கத்துக்கு "தேசத்தின் குரல்" எனும் மதிப்பை தமிழீழ விடுதலைப் புலிகளின் தலைவர் வேலுப்பிள்ளை பிரபாகரன் அறிவித்தார்.  
அன்ரன் பாலசிங்கம் த.வி.பு மிதவாதத் தலைவராக பொதுவாக கருதப்பட்டவர். இந்தக் கூற்றை அவரின் அரசியல் எதிரியான கதிர்காமரும் தெரிவித்திருந்தார். இவரே த.வி.பு வெளிப்படையாக விமர்சிக்க பலம் பொருந்திய த.வி.பு தலைவராகவும் இருந்தார். தாய்லாந்து பேச்சு வார்த்தைகளின் போது புலிகள் 'ஆடம்பர பொருட்களை' கொள்ளனவு செய்ததை நகைச்சுவையாக மறைமுகமாக சுட்டிக் காட்டினார்.
# அன்ரன் பாலசிங்கம்

## இவரது நூல்கள்

- Balasingham, Anton. (2004) 'War and Peace – Armed Struggle and Peace Efforts of Liberation Tigers', Fairmax Publishing Ltd,
- *போரும் சமாதானமும்*
- *விடுதலை* – நூலகம் திட்டத்தில்
# அலங்காரத் தாவரம்

**அலங்காரத் தாவரம்** *(Ornamental plant)* அல்லது **தோட்டத் தாவரம்** என்பது, அதன் வணிக அல்லது வேறு தேவைகளுக்காகவன்றி, அதன் அலங்கார இயல்புகளுக்காக வளர்க்கப்படும் தாவரத்தைக் குறிக்கும். அலங்காரத் தாவரங்கள் தோட்டக்கலை வல்லுணர்களால் மிகவும் பயன்படுத்தப்படுகின்றன. பூங்காக்களிலும், கட்டிடங்களின் உள்ளேயும் இத்தகைய தாவரங்கள் விரும்பி வளர்க்கப்படுகின்றன.  
அலங்காரத் தாவரங்கள், பூக்கும் தாவரங்கள் (flowering plants), இலைத் தாவரங்களாக (foliage plants) இருக்கலாம். இவற்றைவிட தாவரங்களின், பழங்கள், பட்டைகள், தண்டுகள் போன்றவற்றின் அழகுக்காகவும் அவை வளர்க்கப்படுவதுண்டு.  
மரங்கள், செடிகள், கொடிகள், புற்கள், நிலமூடிகள் (Ground Covers) எனப் பல வகைகளையும் சேர்ந்த அலங்காரத் தாவரங்கள் உள்ளன. அவற்றின் கிளைகள் வளரும் விதம், இலைத்தொகுதியின் ஒட்டுமொத்த மேற்பரப்புத் தன்மை (texture), நிறம் என்பனவும் தாவரங்களின் அழகூட்டும் இயல்புக்குப் பங்களிப்புச் செய்கின்றன.
# அலங்காரத் தாவரம்

## அலங்காரத் தாவர வகைகள்

- ரெசீனா (Dracaena)
- கோடிளீன் (Cordyline)
- பாம்ஸ் (Palm)
- சாத்தாவாரி (Asparagas)
- அலொக்கேசியா (Alocasia)
- பன்னம் (fern)
# விரும்புகிறேன்

***விரும்புகிறேன்*** (*Virumbugiren*) 2002 ஆம் ஆண்டு வெளிவந்த தமிழ்த் திரைப்படமாகும். சுசி கணேசன் இயக்கத்தில் வெளிவந்த இத்திரைப்படத்தில் பிரசாந்த், சினேகா மற்றும் பலர் நடித்திருந்தனர்.
# விரும்புகிறேன்

## நடிகர்கள்

- பிரசாந்த் - சிவன்
- சினேகா - தவமணி
- நாசர்
- ஈஸ்வரி ராவ்
- லிவிங்ஸ்டன்
- சிறீமன்
- செந்தில்
# விரும்புகிறேன்

## பாடல்கள்

தேவா இசையமைத்த இத்திரைப்படத்தில் இடம் பெற்ற பாடல்களை கவிப்பேரரசு வைரமுத்து எழுதியிருந்தார்.  
| எண் | பாடல் | பாடகர்(கள்) | நீளம் (நி:நொ) |  |
| --- | --- | --- | --- | --- |
| 1 | "தடக் தடக் (விரும்புகிறேன்)" | உண்ணிமேனன் | 5:26 |  |
| 2 | "நிஜமா நிஜமா" | சாதனா சர்கம், திப்பு | 5:19 |  |
| 3 | "பத்தல பத்தல" | சிலோன் மனோகர், உன்னிகிருஷ்ணன், சுபா | 5:50 |  |
| 4 | "அத்திலி புத்திலி" | வசுந்தரா தாஸ் | 5:11 |  |
| 5 | "எங்க ஊரு சந்தையிலே" | கிருஷ்ணராஜ் |  |  |
| 6 | "ஒத்தருவா பொட்டுக்குள்ளே" | தேவா |  |  |
| 7 | "கட் கட் கட்டை" | கிருஷ்ணராஜ் |  |  |
| 8 | "என்ன ஆச்சுடி" | தேவா | 5:11 |  |
| 9 | "மாமன் பொண்ணு பாத்தா" | கிருஷ்ணராஜ் | 0:46 |  |
| 10 | "கொம்பு முளைத்த முயலே" | ஹரிஹரன், சோபியா, சதிஷ் | 6:02 | } |
# விரும்புகிறேன்

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) பெற்றது.
# ஷாக் (திரைப்படம்)

***ஷாக்*** 2004 ஆம் ஆண்டு வெளிவந்த தமிழ்த் திரைப்படமாகும். தியாகராஜன் இயக்கத்தில் வெளிவந்த இத்திரைப்படத்தில் பிரசாந்த், மீனா மற்றும் பலர் நடித்திருந்தனர்.
# ஷாக் (திரைப்படம்)

## வகை

பேய்ப்படம்
# ஷாக் (திரைப்படம்)

## துணுக்குகள்

- இந்தத் திரைப்படம், இந்தித் திரைப்படமான பூட்]]டின் மறுதயாரிப்பு ஆகும்.
# ஷாக் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# பம்மல் கே. சம்பந்தம்

***பம்மல் K. சம்பந்தம்*** (*Pammal K. Sambandam*) 2002 ஆம் ஆண்டு வெளிவந்த தமிழ்த் திரைப்படமாகும். மௌலி இயக்கத்தில் வெளிவந்த இத்திரைப்படத்தில் கமல்ஹாசன், சிம்ரன், அப்பாஸ், சினேகா மற்றும் பலர் நடித்திருந்தனர்.
# பம்மல் கே. சம்பந்தம்

## வகை

நகைச்சுவைப்படம்
# பம்மல் கே. சம்பந்தம்

## கதை

இரு வேறு குணங்கள் கொண்ட கதாநாயகனும் கதாநாயகியும் திருமணத்தை வெறுக்கும் ஒரு புள்ளியில் மட்டும் ஒரே எண்ணம் கொண்டவர்கள். இவர்களுக்குள் மலரும் காதலை நகைச்சுவையுடன் கொண்டு செல்லும் கதை.
# பம்மல் கே. சம்பந்தம்

## நடிகர்கள்

- கமல்ஹாசன் - பம்மல் கல்யாண சம்பந்தம்
- சிம்ரன் - ஜானகி
- அப்பாஸ் - ஆனந்த்
- சினேகா - மாலதி
- மணிவண்ணன் - சம்பந்தத்தின் மாமா
- ரவிச்சந்திரன் சம்பந்தத்தின் பெரியப்பா
- ரமேஷ் கண்ணா - பிஸ்கட் கண்ணா
- வையாபுரி - டெல்லி
- ஸ்ரீமன் - மாலதியின் சகோதரர்
- சார்லி - வக்கீல்
- உன்னிகிருஷ்ணன் நம்பூதிரி - சம்பந்தத்தின் தாத்தா
- சந்தான பாரதி
- ஆர். எஸ். சிவாஜி
- பயில்வான் ரங்கநாதன் - முதலியார் சங்க உறுப்பினர்
- மதன் பாப் - ஸ்ரீவில்லிபுத்தூர் குலசேகர பெரியசாமி
- யூகி சேது
- டி. பி. கஜேந்திரன் - சினிமா இயக்குநர்
- பாலு ஆனந்த் - காவல் ஆய்வாளர்
- கவிதாலயா கிருஷ்ணன் - லிஃப்ட் ஆபரேட்டர்
- நீலு - காவல் ஆய்வாளர்
- சிசர் மனோகர் - பாம்பாட்டி
- நெல்லை சிவா - முதலியார் சங்க உறுப்பினர்
- சிங்கமுத்து - முதலியார் சங்க உறுப்பினர்
- எம். என். ராஜம்
- எஸ். என். பார்வதி
- சுகுமாரி
- கல்பனா - கூர்கெஞ்சேரி மரிய குட்டி தாமஸ்
- குயிலி
- நித்தியா ரவீந்திரன் - சம்பந்தத்தின் அத்தை
- சி. ஆர். சரஸ்வதி - மாலதியின் அம்மா
- கிரேசி மோகன் - டாக்டர்
# பம்மல் கே. சம்பந்தம்

## பாடல்கள்

இப்படத்திற்கு தேவா இசை அமைத்துள்ளார்.  
| எண் | பாடல் | பாடியவர்கள் | பாடலாசிரியர் |  |
| --- | --- | --- | --- | --- |
| 1 | "கந்தசாமி மாடசாமி" | கமல்ஹாசன் | கமல்ஹாசன் |  |
| 2 | "ஏண்டி சூடாமணி" | அனுராதா ஸ்ரீராம் | வாலி |  |
| 3 | "சகலகலா வல்லவனே" | ஹரிஹரன், சுஜாதா | கபிலன் |  |
| 4 | "கதோகஜா" | ஸ்ரீநிவாஸ், மகாலட்சுமி ஐயர் | வாலி |  |
| 5 | "பெண்ணே காதல்" | கேகே, | வாலி |  |
| 6 | "திண்டுக்கல் பூட்ட" | சங்கர் மகாதேவன் மகாலட்சுமி ஐயர் | பா. விஜய் | } |
# பஞ்சதந்திரம் (திரைப்படம்)

***பஞ்சதந்திரம்*** (*Panchathanthiram*) 2002 ஆம் ஆண்டு வெளிவந்த தமிழ்த் திரைப்படமாகும். கே. எஸ். ரவிக்குமார் இயக்கத்தில் வெளிவந்த இத்திரைப்படத்தில் கமல்ஹாசன், சிம்ரன், ரம்யா கிருஷ்ணன் மற்றும் பலர் நடித்திருந்தனர்.  
தென்னிந்திய பிலிம்பேர் விருதுகள் 2002ஆம் ஆண்டிற்கான சிறந்த துணை நடிகர் விருதை ஜெயராம் அவர்கள் வென்றார்.
# பஞ்சதந்திரம் (திரைப்படம்)

## வகை

நகைச்சுவைப்படம்
# பஞ்சதந்திரம் (திரைப்படம்)

## நடிகர்கள்

- கமல்ஹாசன் - இராமசந்திர மூர்த்தி (ராம்)
- சிம்ரன் - மைதிலி
- ஜெயராம் - ஐயப்பன் நாயர்
- ரமேஷ் அரவிந்த் - கணேஷ் ஹெக்டே
- யூகி சேது - வேதாந்தம் ஐயர்
- ஸ்ரீமன் - ஹனுமன் ரெட்டி
- ரம்யா கிருஷ்ணன் - மரகதவள்ளி (மேக்கி)
- ஊர்வசி
- சங்கவி
- ஐசுவரியா
- வித்தியா
- நாகேஷ் - பார்த்தசாரதி
- கைகால சத்தியநாராயணா
- டப்பிங் ஜானகி
- மாஸ்டர் பரத்
- நீலு
- தேவயானி
- மணிவண்ணன்
- அல்போன்சா
- ரமேஷ் கண்ணா - உளவு காவலர்
- விஜயகுமார் - மைதிலியின் தந்தை
- சந்தான பாரதி
- கோவை சரளா
- வாசு விக்ரம் - காவலர்
- வித்யா வெங்கடேஷ் திருமதி ரெட்டி
# பஞ்சதந்திரம் (திரைப்படம்)

## பாடல்கள்

இப்படத்திற்கு தேவா இசை அமைத்துள்ளார், பாடல் வரிகள் வைரமுத்து எழுதியுள்ளார்.  
| எண் | பாடல் | பாடியவர்கள் |  |
| --- | --- | --- | --- |
| 1 | "என்னோடு காதல்" | ஹரிணி, மனோ |  |
| 2 | "வந்தேன் வந்தேன்" | சுஜாதா மோகன், நித்யஸ்ரீ மகாதேவன், கமல்ஹாசன் |  |
| 3 | "காதல் பிரியாமல்" | கமல்ஹாசன் |  |
| 4 | "வை ராஜா வை" | ஸ்ரீநிவாஸ், பாப் ஷாலினி |  |
| 5 | "மன்மத லீலை" | தேகன், டிமோதை, மாதங்கி | } |
# பார்த்தாலே பரவசம்

***பார்த்தாலே பரவசம்*** (*Paarthale Paravasam*) 2001 ஆம் ஆண்டு வெளிவந்த தமிழ்த் திரைப்படமாகும்.கே. பாலச்சந்தர் இயக்கத்தில் வெளிவந்த இத்திரைப்படத்தில் மாதவன்,சிம்ரன்,ஸ்னேகா மற்றும் பலர் நடித்திருந்தனர்.
# பார்த்தாலே பரவசம்

## நடிகர்கள்

- மாதவன் மாதவன்
- சிம்ரன் சிமி
- ராகவா லாரன்ஸ் அழகு
- சினேகா செல்லா
- வாலி பாலா
- விவேக் டாக்டர் குமரன்
- நிழல்கள் ரவி முதலியார்
- மணிவண்ணன் நெல்லை அமரன்
- சீமா மாதவன் அம்மா
- வடிவுக்கரசி அகிலம்
- இராதிகா சௌத்ரி ரேகா
- தீபா வெங்கட்
- சமுத்திரக்கனி
- கொச்சி ஹனீஃபா
- மோகன் ராமன்
- மோகன் வைத்யா
- தலைவாசல் விஜய்
- குயிலி
- டாக்டர். சர்மிளா
- விஜி சந்திரசேகர்
- சார்லி
- தாமு
- கவிதாலையா கிருஷ்ணன்
- மயில்சாமி (நடிகர்)
- பெரிய கருப்பு தேவர்
- கமல்ஹாசன் கௌரவ தோற்றம்
- ரம்யா கிருஷ்ணன் கௌரவ தோற்றம்
- மதன் பாப்
- யுவராணி
# பார்த்தாலே பரவசம்

## வகை

நகைச்சுவைப்படம்
# பார்த்தாலே பரவசம்

## துணுக்குகள்

- கே. பாலச்சந்தர் இயக்க்த்தில் வெளிவந்த நூறாவது திரைப்படம்.
# பார்த்தாலே பரவசம்

## வெளியிணைப்புகள்

- சர்வதேச திரைப்பட தரவுத் தளத்தில்
# சைலண்ட் ஹில் (திரைப்படம்)

**சைலண்ட் ஹில்** 2006 ஆம் ஆண்டு வெளிவந்த ஆங்கிலத் திரைப்படமாகும்.கிறிஸ்தோப் கான்ஸ் இயக்கத்தில் வெளிவந்த இத்திரைப்படத்தில் ராதா மிஷ்செல்,சான் பென் மற்றும் பலர் நடித்திருந்தனர்.
# சைலண்ட் ஹில் (திரைப்படம்)

## வகை

பேய்ப்படம் / மர்மப்படம்
# சைலண்ட் ஹில் (திரைப்படம்)

## கதை

தனது மகள் ஷாரன் தூக்கத்தில் நடப்பதை சரி செய்ய முடியாமல் தவிக்கும் ரோஸ், ஷாரன் தூக்கத்தில் குறிப்பிடும் 'சைலண்ட் ஹில்' எனும் இடத்திற்கு அவளை அழைத்துச்செல்ல முடிவெடுக்கிறாள். சைலண்ட் ஹில் செல்லும் பாதை மூடப்பட்டு இருப்பினும் தடையை மீறிச் செல்ல முற்படும் போது, இவர்களை போலீஸ் அதிகாரி ஒருவர் துரத்த நேரிடுகிறது. அதிலிருந்து தப்பிக்கும் முயற்சி ஒரு விபத்தில் முடிகிறது.  
ரோஸ் கண்விழித்து பார்க்கும் போது, சைலண்ட் ஹில் ஊர் வாசலில் அவள் இருப்பதையும் ஷாரனைக் காணவில்லை என்பதையும் உணர்கிறாள். ஷாரனைத் தேடும் முயற்சியில் அவ்வூரின் மர்மத்தையும் அறிகிறாள்.
# சைலண்ட் ஹில் (திரைப்படம்)

## துணுக்குகள்

- சைலண்ட் ஹில் என்ற பிரபல நிகழ்பட ஆட்டத்தின் திரைப்பட வெளியீடாகும்.
- 165 இடங்களில் இத்திரைப்படம் படமாக்கப்பட்டது குறிப்பிடத்தக்கது.
# சைலண்ட் ஹில் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# விக்கிப்பீடியா:ஆண்டு நிறைவுகள்/திசம்பர் 15

**திசம்பர் 15**:
- 1799 &ndash; முற்றிலும் உள்ளூர் மக்களைக்கொண்ட இலங்கையின் முதலாவது ஆங்கில மதப்பள்ளி கொழும்பில் ஆரம்பிக்கப்பட்டது.
- 1905 &ndash; அலெக்சாண்டர் புஷ்கினின் கலாசாரப் பழமைகளைப் பேணும் பொருட்டு சென் பீட்டர்ஸ்பேர்க்கில் புஷ்கின் மாளிகை அமைக்கப்பட்டது.
- 1941 &ndash; பெரும் இன அழிப்பு: உக்ரேனின் கார்கீவ் நகரில் 15,000 யூதர்கள் நாட்சிகளினால் கொல்லப்பட்டனர்.
- 1960 &ndash; மன்னர் **மகேந்திரா** (படம்) நேபாளத்தின் அரசைக் கலைத்து நாட்டின் முழு அதிகாரத்தையும் தனதாக்கிக் கொண்டார்.
- 1970 &ndash; சோவியத் ஒன்றியத்தின் வெனேரா 7 விண்கலம் வெள்ளி கோளின் மேற்பரப்பில் இறங்கியது. இதுவே வேறொரு கோளின் மீது இறங்கிய முதலாவது விண்கலமாகும்.
- 2006 &ndash; இலங்கை, கிழக்குப் பல்கலைக்கழக உபவேந்தர் கலாநிதி சிவசுப்பிரமணியம் ரவீந்திரநாத் கொழும்பில் இனம் தெரியாத ஆயுததாரிகளினால் கடத்தப்பட்டுக் காணாமல் போனார்.
- 2010 &ndash; 90 ஏதிலிகளை ஏற்றிச் சென்ற படகு கிறிஸ்துமசு தீவுக்கருகில் பாறைகளுடன் மோதியதில் 48 பேர் உயிரிழந்தனர்.
**திருப்பாம்புரம் நடராஜசுந்தரம் பிள்ளை** (பி.&nbsp;1869) **கா. ஸ்ரீ. ஸ்ரீ** (பி.&nbsp;1913) **வினு சக்ரவர்த்தி** (பி.&nbsp;1945)
# சுயம்வரம் (1999 திரைப்படம்)

***சுயம்வரம்*** (*Suyamvaram*), 1999 ஆம் ஆண்டு வெளிவந்த இந்தியத் தமிழ்த் திரைப்படமாகும். பல திரைப்பட இயக்குநர்கள் சேர்ந்தியக்கிய இத்திரைப்படம் பல திரைப்பட நடிகர்களின் நடிப்பிலும் வெளிவந்து கின்னஸ் உலக சாதனைப்புத்தகத்தில் இடம்பெற்ற திரைப்படமாக விளங்குகின்றது. ஒலிப்பதிவு நான்கு இசையமைப்பாளர்களால் மேற்கொள்ளப்பட்டு ஐந்து பாடல்கள் இடம் பெற்றுள்ளன.
# சுயம்வரம் (1999 திரைப்படம்)

## நடிகர்கள்

- விஜயகுமார் - குசேலன்
- மஞ்சுளா விஜயகுமார் - சுசீலா
- சத்யராஜ் - அருணாச்சலம்
- பிரபு - ஆவுடையப்பன்
- அப்பாஸ் - இந்திரன்
- ரோஜா - ஈஸ்வரி
- கஸ்தூரி - உமா
- ரம்பா - ஊர்வசி
- சுவலக்ஷ்மி - எழிலரசி
- பிரீத்தா விஜயகுமார் - ஹேமா
- மகேஸ்வரி - ஐஸ்வர்யா
- நெப்போலியன் - கிருஷ்ணா
- பார்த்திபன் - அழகப்பன்
- குஷ்பு - நரிக்குறவப் பெண்
- ஐஸ்வர்யா - சாவித்ரி
- ஹீரா - இந்திரனுடைய தோழி
- பாண்டியராஜன் - பல்லவன்
- வினீத் - கௌதம்
- லிவிங்ஸ்டன் - கந்தன்
- பிரபு தேவா - கண்ணா
- கார்த்திக் - இராம் குமார்
- அர்ஜுன் - சஞ்சய் (மாவட்ட ஆட்சியர்)
- பாக்யராஜ் - ஞானபித்தன்
- ஊர்வசி - அறிவொளி மங்கை
- ஜனகராஜ் - மாத்ருபூதம்
- செந்தில் - பஞ்சபூதம்
- மன்சூர் அலி கான் - கபிலன்
- விசித்ரா - விசித்ரா
# சுயம்வரம் (1999 திரைப்படம்)

## இசைத்தட்டு

| பாடல் பெயர் | பாடலாசிரியர் | இசையமைப்பாளர் | பாடியவர்கள் |  |
| --- | --- | --- | --- | --- |
| "கானாங்கோழிக்கு" | பொன்னியின் செல்வன் | தேவா | அனுராதா ஸ்ரீராம், சபேசன் |  |
| "காத்திருந்தாளே ராஜகுமாரி" | மு. மேத்தா | எஸ். ஏ. ராஜ்குமார் | சுஜாதா மோகன் |  |
| "மார்கழி மாசத்து" | பழனி பாரதி | எஸ். ஏ. ராஜ்குமார் | எஸ். பி. பாலசுப்ரமணியம், மனோ, பி. உன்னிகிருஷ்ணன், ஸ்வர்ணலதா, சுஜாதா மோகன் |  |
| "செக்கச் சிவந்தவளே" | பழனி பாரதி | சிற்பி | ஹரிஹரன், சுஜாதா மோகன் |  |
| "சிவ சிவ சிவ சங்கரா" | இலக்கியன் | வித்தியாசாகர் | பிரபுதேவா | } |
</div>
# சுயம்வரம் (1999 திரைப்படம்)

## துணுக்குகள்

- 23 மணித்தியாலம் 58 நிமிடங்களில் படமாக்கப்பட்ட இத்திரைப்படம் கின்னஸ் உலக சாதனைப்புத்தகத்தில் இடப்பெற்றிருப்பது குறிப்பிடத்தக்கது.
# இ. இரத்தினசபாபதி

**இ. இரத்தினசபாபதி** (1938 - 12 திசம்பர் 2006), மார்க்சிய-லெனினிய இடதுசாரி அரசியல்வாதியும், ஈழ புரட்சிகர மாணவர் இயக்கம் என்ற ஈழப்போராட்ட அமைப்பை நிறுவியவரும் ஆவார்.
# இ. இரத்தினசபாபதி

## வாழ்க்கைக் குறிப்பு

1938 ஆம் ஆண்டு யாழ்ப்பாணம், இணுவில் கிராமத்தில் பிறந்த இளையதம்பி இரத்தினசபாபதி பத்திரிகைத்துறையிலும், இலக்கியத்திலும் ஈடுபாடு கொண்டிருந்தார். இலங்கை இனப்பிரச்சினை தொடக்கக் கட்டத்தில் இருந்தபோது ஐக்கிய இராச்சியத்திற்கு குடிபெயர்ந்தார். நீண்ட காலமாக இலண்டனில் வாழ்ந்து வந்த போதும் மார்க்சிய சிந்தனையிலும், இலங்கைத் தமிழர்களின் அரசியலிலும், உலக அரசியல் போராட்டங்களிலும் தீவிர நாட்டம் கொண்டவராக விளங்கினார்.  
ஈரோஸ் என அழைக்கப்பட்ட ஈழ புரட்சிகர மாணவர் இயக்கம் 1975 சனவரி 3 இல் இலண்டனில் உள்ள வாண்ட்சுவொர்த் நகரில் இரத்தினசபாபதியில் இல்லத்தில் இரத்தினசபாபதி, சங்கர் ராஜி, க. வே. பாலகுமாரன் ஆகிய மூன்று பேர் கொண்ட ஒருங்கிணைக்கப்பட்ட தலைமையின் கீழ் தொடங்கப்பட்டது. பலத்தீன விடுதலை இயக்கம், ஆபிரிக்க தேசிய காங்கிரஸ் போன்ற விடுதலை அமைப்புகளுடன் உறவுகளைப் பேணி வந்தார். ஈரோஸ் தனது பலத்தீன விடுதலை இயக்கம் உடனான தொடர்புகளின் மூலம் பின்னர் ஈரோசின் தலைவரான அருளர் என்ற அருள்பிரகாசம் உட்படப் பலரை லெபனானில் கொரில்லா தந்திரங்களில் பயிற்சி பெற அனுப்பியது.  
இரத்தினசபாபதி 1989 நாடாளுமன்றத் தேர்தலில் போட்டியிட்டு ஈழவர் சனநாயக முன்னணி என்ற ஈரோசின் அரசியல் கட்சியின் ஒன்பது உறுப்பினர்களுடன் இலங்கை நாடாளுமன்றத்திற்குத் தேர்ந்தெடுக்கப்பட்டார், ஆனால் இவர் சார்ந்த ஈழவர் சனநாயக முன்னணி நாடாளுமன்ற நடவடிக்கைகளில் சிறிது காலம் பங்கேற்றபின் விலகிக்கொண்டது.  
இரட்ணா என்றழைக்கப்படும் இரத்தினசபாபதி லண்டனில் உள்ள மருத்துவமனையொன்றில் 2006 திசம்பர் 12 காலையில் காலமானார்.
# இ. இரத்தினசபாபதி

## இரத்தினசபாபதி ஆற்றிய உரை

இலங்கைப் பாராளுமன்றத்தில், ஈழவர் ஜனநாயக முன்னணி உறுப்பினர்களின் பிரவேசத்தின் பின் 21.07.89 அன்று சபையில் ஈரோஸ் நிலைப்பாடு பற்றி இரத்தினசபாபதி உரையாற்றினார். அந்த உரையில் அவரின் நிலைப்பாடுகள் வெளிப்படுத்தப்பட்டன.
# மார்ஸ் அட்டாக் (திரைப்படம்)

**மார்ஸ் அட்டாக்** (Mars Attack) 1996 ஆம் ஆண்டு வெளிவந்த ஆங்கில மொழித் திரைப்படமாகும்.டிம் பேர்ட்டன் இயக்கத்தில் வெளிவந்த இத்திரைப்படத்தில் ஜாக் நிகோல்சன்,பியர்ஸ் பிரோஸ்னன் மற்றும் பலர் நடித்திருந்தனர்.
# மார்ஸ் அட்டாக் (திரைப்படம்)

## வகை

அறிவியலிலும் தொழில் நுட்பத்திலும் வளர்ச்சி அடைந்த செவ்வாய்க் கிரகவாசிகள் பூமியைத் தாக்க வருகிறார்கள். மனிதர்கள் அவர்களின் தாக்குதலை சமாளித்துத் தப்பிப்பதே மார்ஸ் அட்டாக் திரைப்படத்தின் கதைச்சுருக்கம்.
# மார்ஸ் அட்டாக் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# ஆறிலிருந்து அறுபது வரை

**ஆறிலிருந்து அறுபது வரை** (*Aarilirunthu Arubathu Varai*) 1979 ஆம் ஆண்டு செப்டம்பர் மாதம் 14 ஆம் தேதியன்று வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், படாபட் ஜெயலட்சுமி, சோ ராமசாமி, சுருளி ராஜன், தேங்காய் சீனிவாசன், சங்கீதா, எல் ஐ சி நரசிம்மன், ஜெயா, சக்ரவர்த்தி மற்றும் பலர் நடித்திருந்தனர்.
# ஆறிலிருந்து அறுபது வரை

## கதை

தேங்காய் சீனிவாசன் தீடீரென்று மரணமடைவதால் அவரின் மூத்த மகன் ரஜினிகாந்த் மிகச் சிறுவயதிலேயே குடும்ப பாரத்தை ஏற்கிறார். அவருக்கு 2 தம்பிகள் ஒரு தங்கை. அவருக்கு தேங்காய் சீனிவாசன் வேலை செய்த நிறுவன முதலாளி வேலை தருகிறார். தம்பி தங்கைகளை கான்வென்டில் படிக்க வைக்கிறார். அவர்கள் படிப்புக்காக நிறைய வருமானத்திற்கு மேல் செலவு செய்ய நேருகிறது. அவருக்கு பணநெருக்கடி ஏற்படும் சமயங்களில் அவரின் நண்பர் சோ ராமசாமியும் அவரின் நிறுவன (அச்சக) முதலாளியும் உதவுகிறார்கள். இவரின் நிறுவனத்தில் உள்ள சங்கீதாவுடன் காதல் வசப்படுகிறார். அவரும் காதலிக்கிறார் தம்பி தங்கைகளுக்காக இவர் பணம் செலவிடவேண்டியுள்ளதாலும் இவருடன் திருமணம் நடந்தால் பணநெருக்கடிக்கிடையே வாழ வேண்டும் என்பதாலும் இவரின் காதலை மறந்து விட்டு வேறொருவருடன் திருமணம் செய்து கொள்கிறார்.  
தங்கை(ஜெயா) யின் திருமணத்திற்கு சிறிது நகை போடுவதாக சொல்கிறார். சுருளி ராஜன் தான் சொல்லும் பெண்ணை (படாபட் மகாலட்சுமி) திருமணம் செய்து கொண்டால் ரூ 5000 உடனே கிடைக்கும் என்று கூறுகிறார். தங்கையின் திருமணத்திற்கு பணநெருக்கடியில் இருப்பதால் இத்திருமணத்திற்கு ரஜினி உடனே ஒப்புக்கொள்கிறார். படாபட் மகாலட்சுமி குடும்பத்தார் ரூ 5000 தருவதாக சொல்லவில்லை இது சுருளி சொன்னது.  
கடும் சிரமம்பப்பட்டு தங்கையின் திருமணத்தை நடத்துகிறார். பெரிய தம்பி எல். ஐ. சி நரசிம்மன் முதல் வகுப்பில் கல்லூரியில் தேர்ச்சிபெறுகிறார். அவர் தன் நண்பனின் உதவியால் அதிக சம்பளம் கிடைக்கும் வேலையில் சேர்கிறார். ஆனால் அவர் குடும்பத்திற்காக பணம் கொடுக்காமல் தனக்காக விலையுயர்ந்த பொருட்களை வாங்கிக்கொள்கிறார். அண்ணனுடன் மனவருத்தம் கொண்டு வீட்டை விட்டு வெளியேறுகிறார். இளைய தம்பியும் (சக்ரவர்த்தி) வீட்டை விட்டு வெளியேறுகிறார்.  
இவர் வேலை செய்த நிறுவனத்தில் முதலாளி மகன் பொறுப்பெடுத்துக்கொள்கிறார். இதுவரை வாங்கிய பணத்தை கட்டினால் தான் வேலைக்கு வரலாம் அதுவரை வர தடைவிதிக்கிறார். முதலாளி பக்கவாதம் ஏற்பட்டு படுத்தபடுக்கையாகி விடுகிறார். தம்பி தங்கைகள் இவரை மதிப்பதில்லை மேலும் இவர் அவர்களை பார்கச் செல்லுவதையும் வெறுக்கிறார்கள். பெரிய தம்பி தன் திருமணத்திற்கு நேரில் வந்து அழைக்காமல் அழைப்பிதழை அஞ்சல் வழி அனுப்புகிறார்.  
வறுமையின் காரணமாக இவர்கள் சேரிப்பகுதியில் குடிபுகுகின்றனர். நண்பன் சோ உதவியால் அச்சகத்தில் மெய்ப்புத் திருத்தல் வேலை கிடைக்கிறது. அங்கு தான் எழுதிய கதை ஒன்றை வெளியிடமுடியுமா என்று கேட்கிறார். அக்கதை வெளியாவதற்குள் தீ விபத்தில் இவர்களின் இரு குழந்தைகளை காப்பாற்றிவிட்டு படாபட் இறந்துவிடுகிறார். அவர் இறந்ததால் அவரின் காப்பீட்டுத்தொகை ரஜினிக்கு கிடைக்கிறது. இவரின் கதைக்கு நல்ல வரவேற்பு நிறைய கதைகள் எழுதுகிறார் எல்லாம் நல்ல வரவேற்பை பெறுகின்றன. நல்ல வசதியான நிலைக்கு உயர்கிறார். தம்பி தங்கைகள் இவரை தங்கள் அண்ணன் என்று எங்கும் பெருமையாக சொல்லிக்கொள்கின்றனர்.
# ஆறிலிருந்து அறுபது வரை

## வகை

நாடகப்படம்
# ஆறிலிருந்து அறுபது வரை

## நடிகர்கள்

- ரஜினிகாந்த் - சந்தானம்
- படாபட் ஜெயலட்சுமி - இலட்சுமி
- சோ ராமசாமி - அழகப்பன்
- சங்கீதா - அமுதா
- தேங்காய் சீனிவாசன் - சந்தானத்தின் அப்பா
- ஜெயா - சந்தானத்தின் தங்கை
- டி. கே. பகவதி - சந்தானத்தின் முதலாளி
- சுருளி ராஜன் - நாயுடு
- எல். ஐ. சி. நரசிம்மன் - சந்தானத்தின் தம்பி ரகு
- டி. கே. எஸ். நடராஜன் - சேசாத்ரி
- திலக்
# ஆறிலிருந்து அறுபது வரை

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை பஞ்சு அருணாசலம் இயற்றியிருந்தார்.
# அவர்கள் (திரைப்படம்)

***அவர்கள்*** 1977 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் சுஜாதா, கமல்ஹாசன், ரஜினிகாந்த் மற்றும் பலர் நடித்துள்ளனர்.  
இத்திரைப்படம் தெலுங்கில் 'இதி கத காடு' எனும் பெயரில் 1979 ஆண்டில் மீண்டும் கே. பாலச்சந்தர் அவர்களால் எடுக்கப்பட்டது, அத்திரைப்படத்திலும் கமல்ஹாசன் அதே கதாபாத்திரத்தில் நடித்தார். சுஜாதா கதாபாத்திரத்தில் ஜெயசுதாவும் ரஜினிகாந்த் கதாபாத்திரத்தில் நடிகர் சிரஞ்சீவியும் நடித்தனர்.
# அவர்கள் (திரைப்படம்)

## கதை

அனு (சுஜாதா) சூழ்நிலைகளால் தன் காதலன் பரணியை (ரவிகுமார்) பிரிந்து, ராமநாதனை (ரஜினிகாந்த்) கைப்பிடிக்கிறாள். அனுவின் காதலை அறிந்திருக்கும் அனுவை மணக்கும் ராமநாதன், அவளைக் கொடுமைபடுத்துகிறான். கொடுமையை தாங்காமல் ஒரு கட்டத்தில், அவள் விவாகரத்து பெறுகிறாள். மீண்டும் சூழ்நிலைகளால், பரணியைச் சந்திக்கிறாள் அனு. அனுவின் நினைவாகவே காலத்தைக் கடத்தும் பரணி, இப்போதும் அனுவை ஏற்றுக்கொள்ளத் தயாராக இருக்கிறான். அவர்கள் இருவரும் திருமணம் செய்துகொள்ள முடிவெடுக்கிறார்கள். அப்போது அவர்கள் வாழ்க்கையில் மீண்டும் குறுக்கிடுகிறான் ராமநாதன். இந்நிலையில், அனு பணியாற்றும் அதே நிறுவனத்தில் பணியாற்றும் ஜானி (எ) ஜனார்த்தனன் (கமல்) ஒரு தலையாக அனுவைக் காதலிக்கத் தொடங்குகிறான். ஜானியின் மனைவி தீ விபத்தில் இறந்துவிட்டவள். ஒரு புறம் மாஜி கணவன், இன்னொரு புறம் மாஜி காதலன், மூன்றாவதாக, அவளைத் தன் மனைவிபோலக் கருதும் நண்பன். கடைசியில் யார் யாரோடு சேர்ந்தார்கள் என்பதை, கதையின் முடிவு
# அவர்கள் (திரைப்படம்)

## நடிகர்கள்

- சுஜாதா - அனு
- கமல்ஹாசன் - ஜனார்த்தன் (ஜானி)
- ரஜினிகாந்த் - ராமநாதன்
- ரவிக்குமார் - பரணி
- லீலாவதி - லீலாவதி
- குமாரி பத்மினி - ராஜாத்தி
- குட்டி பத்மினி - காயத்ரி
- வீரராகவன் - ரயில் பயணி
- கே நட்ராஜ் - நட்ராஜ்
# அவர்கள் (திரைப்படம்)

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். கண்ணதாசன் அனைத்துப் பாடல் வரிகளையும் எழுதியிருந்தார்.  
| **எண்.** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | அங்கும் இங்கும் ... | எஸ். பி. பாலசுப்பிரமணியம் | கண்ணதாசன் | 3:31 |
| 2 | கங்கையிலே நீர் ... | எஸ். ஜானகி | கண்ணதாசன் | 1:53 |
| 3 | இப்படியோர்த் தாலாட்டு ... | எஸ். ஜானகி | கண்ணதாசன் | 4:14 |
| 4 | ஜுனியர் ஜுனியர் ... | எஸ். பி. பாலசுப்பிரமணியம், சதண் | கண்ணதாசன் | 6:01 |
| 5 | காற்றுக்கென்ன வேலி ... | எஸ். ஜானகி | கண்ணதாசன் | 4:15 |
# தெனாலி (தமிழ்த் திரைப்படம்)

***தெனாலி*** (*Thenali*) 2000 ஆம் ஆண்டில் வெளிவந்த தமிழ்த் திரைப்படமாகும். கே. எஸ். ரவிக்குமார் இயக்கத்தில் வெளிவந்த இத்திரைப்படத்தில் கமல்ஹாசன், ஜெயராம், ஜோதிகா, தேவயானி மற்றும் பலர் நடித்திருந்தனர்.
# தெனாலி (தமிழ்த் திரைப்படம்)

## வகை

நகைச்சுவைத் திரைப்படம்